Diari Oficial de la Generalitat Valenciana


Sumari del DOGV 5644, del 21-11-2007 (2007/13553)

ORDE de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències a la Secretaria Autonòmica de Justícia.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5644

Data del DOGV
:   21-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13934


Data del document
:   22-10-2007

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * administració regional
    * competència administrativa
    * delegació de poders

ORDE de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències a la Secretaria Autonòmica de Justícia. [2007/13410]  
L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Desplegament de la Llei de la Generalitat Valenciana, 8/1998, de 9 de desembre, de Fundacions de la Comunitat Valenciana, disposa que «el Protectorat de les Fundacions de la Comunitat Valenciana l'exercix la conselleria competent en matèria de fundacions. La titularitat del Protectorat correspon al conseller, sense perjuí de la possibilitat de delegació ...».  
Fent ús de les facultats que em conferixen els articles 28 i 63.1 de la Llei 5/1983, de 30 de desembre, del Consell, modificada per la Llei 12/2007, de 20 de març, en relació amb l'article 29 de la Llei 8/1998, de 9 de desembre, de la Generalitat Valenciana, i considerant convenient delegar la secretària autonòmica de Justícia per a l'exercici de determinades competències,   
ORDENE  
Article 1  
Es delega la secretària autonòmica de Justícia per a l'exercici de les competències que corresponen al Protectorat de Fundacions de la Comunitat Valenciana, en virtut de l'article 29 de la Llei de la Generalitat Valenciana 8/1998, de 9 de desembre, de Fundacions, de la Comunitat Valenciana, a excepció de les previstes en l'apartat d) i en l'apartat g) les relatives a «l'extinció de les fundacions, i instar, si és el cas, les corresponents accions judicials, i controlar el procés de liquidació», en relació amb els articles 18 i 25 de l'esmentat text legal, i en particular les següents:  
a) Portar el Registre de Fundacions d'acord amb el que establixen el capítol II de la Llei 8/1998, de 9 de desembre.  
b) Vetlar pel compliment adequat de les activitats que realitzen els promotors, així com garantir l'efectiva afectació dels béns i drets recaptats a finals d'interés general.  
c) Assessorar els patrons de les fundacions en procés d'inscripció per a aconseguir aquesta i vetlar per l'adequació i suficiència de la dotació: promoure que les fundacions ja constituïdes en escriptura pública procedisquen a la seua inscripció al Registre de Fundacions i, si és el cas, designar les persones que hagen d'atorgar-la.  
d) Vetlar pel compliment efectiu dels fins fundacionals, d'acord amb la voluntat del fundador i tenint en compte la consecució de l'interés general.  
e) Vetlar per la integritat, suficiència i rendibilitat del patrimoni fundacional i verificar si els recursos econòmics han sigut aplicats als fins fundacionals.  
f) Garantir la legalitat de les modificacions dels estatuts i fusió de les fundacions.  
g) Assessorar les fundacions ja inscrites sobre el seu règim jurídic i econòmic, així com sobre les qüestions que es referisquen a les activitats exercides per aquelles en compliment dels seus fins, i prestar-los a tal l'efecte el suport necessari; donar publicitat a l'existència i activitats de les fundacions.  
h) Quantes altres funcions s'establisquen en la legislació.  
Article 2  
La delegació de l'exercici de competències que es disposa en la present Orde no serà obstacle perquè el conseller de Justícia i Administracions Públiques puga avocar el coneixement i resolució de tots els assumptes que considere oportuns, i podrà, així mateix, revocar-la en qualsevol moment de conformitat amb el que establix l'article 63.5 de l'esmentada Llei 5/1983, de 30 de desembre, modificada.  
Article 3  
Les resolucions que es dicten en virtut de la delegació conferida per aquesta orde esgotaran la via administrativa, de conformitat amb el que establixen els articles 13.4 i 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.  
Article 4  
Sempre que es faça ús de la delegació continguda en aquesta orde, haurà de fer-se constar dit extrem en la resolució adoptada, segons establixen l'article 63.6 de l'esmentada Llei 5/1983, de 30 de desembre, modificada, i l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.  
DISPOSICIÓ FINAL  
La present Orde entrarà en vigor l'endemà de la seua publicació en el Diari Oficial de la Comunitat Valenciana.  
València, 22 d'octubre de 2007  
El conseller de Justícia i Administracions Públiques,  
FERNANDO DE ROSA TORNER